b'\n_START_ARTICLE_\nPanssarintorjuntakanuuna 25 K/34\n_START_PARAGRAPH_\n25 K/34 on ranskalaisvalmisteinen puoliautomaattinen panssarintorjuntatykki. Sen suunnittelija ja valmistaja oli Hotchkiss. Suomessa aseen nimi oli "Kanuuna 25 K/34" tai "Kanuuna 25 K/37._NEWLINE_Kevyempi versio Canon leger de 25 antichar SA-L mod\xc3\xa8le 1937 oli Suomessa nimelt\xc3\xa4\xc3\xa4n 25 K/37. Kummatkin tunnettiin Suomessa yleisesti nimell\xc3\xa4 Marianne._NEWLINE_Alkuper\xc3\xa4inen ranskalainen nimi aseelle on Canon leger de 25 antichar SA mod\xc3\xa8le 1934 Tavallisesti k\xc3\xa4ytettiin lyhennett\xc3\xa4 canon de 25. Britit k\xc3\xa4yttiv\xc3\xa4t tykist\xc3\xa4 nime\xc3\xa4 25 mm Hotchkiss anti-tank gun. Britit hankkivat tykki\xc3\xa4 korvatakseen nopeasti omien QF 2pdr tykkiens\xc3\xa4 riitt\xc3\xa4m\xc3\xa4tt\xc3\xb6m\xc3\xa4n tuotannon Ranskassa oleville joukoille.\n_START_SECTION_\nK\xc3\xa4ytt\xc3\xb6 Suomessa\n_START_PARAGRAPH_\nEversti Alad\xc3\xa1r Paasonen sai p\xc3\xa4\xc3\xa4ministerin kansliasta k\xc3\xa4skyn ostaa puolustusministeri\xc3\xb6n tilauksesta tykkej\xc3\xa4 Ranskalta 300 kpl ja niihin ammuksia 300 000 kpl. H\xc3\xa4nen onnistui saada 50 asetta. Niist\xc3\xa4 40 saatiin maahan Norjan Trondheimin kautta. J\xc3\xa4lkitoimitukseen j\xc3\xa4i 10 asetta. Saksan miehitetty\xc3\xa4 Norjan aseiden tilanne oli ep\xc3\xa4selv\xc3\xa4 ja ne saapuivat maahan my\xc3\xb6hemmin. 20 tykki\xc3\xa4 ehti rintamalle muutamaksi viikoksi. Ase oli kevyen\xc3\xa4 helppo liikutella ja siin\xc3\xa4 oli erinomainen t\xc3\xa4ht\xc3\xa4inkaukoputki, joka teki tykist\xc3\xa4 hyvin tarkan. T\xc3\xa4m\xc3\xa4 korvasi jossakin m\xc3\xa4\xc3\xa4rin aseen heikohkoa tehoa._NEWLINE_Vuonna 1940 Saksasta saatiin Ranskasta saatuja sotasaalistykkej\xc3\xa4, joista K/34-versiota oli 133 kpl ja K/37-versiota 67 kpl. Aseet siirrettiin varsinaisilta pst-joukoilta linnoitusjoukoille 1. hein\xc3\xa4kuuta 1941.\n_START_SECTION_\nOminaisuudet\n_START_PARAGRAPH_\nTykin versio kevyell\xc3\xa4 alustalla painoi 300 kg ja raskaampi versio 480 kg. Putken korotuskulma oli -5 - +15 astetta ja sivuliikkuma-ala 60 astetta. Tykin kaliiperi oli 25 millimetri\xc3\xa4 X 194 mm. Kranaatti painoi 320 grammaa ja sen l\xc3\xa4ht\xc3\xb6nopeus oli 920 m/s._NEWLINE_Panssarikaranaatti oli kokovaippa-ammus, jossa oli ter\xc3\xa4sydin. Kranaatin l\xc3\xa4p\xc3\xa4isy oli 30 asteen kulmassa 100 metrin et\xc3\xa4isyydelt\xc3\xa4 30 mm, 500 m 29 mm ja 20 mm 1000 metrin et\xc3\xa4isyydelt\xc3\xa4.'